Human Nature (τραγούδι, Μάικλ Τζάκσον)

Το Human Nature είναι τραγούδι του Μάικλ Τζάκσον. Γράφτηκε από τους Στηβ Πορκάρο και Τζων Μπέττις, με παραγωγό τον Κουίνσι Τζόουνς. Είναι το πέμπτο single από το έκτο solo άλμπουμ του Τζάκσον, Thriller (1982). Αρχικά, ο Πορκάρο ηχογράφησε το demo του τραγουδιού σε κασέτα, την οποία έδωσε στον Τζόουνς. Το τραγούδι συμπεριλήφθηκε στο Thriller, αφήνοντας έξω από το άλμπουμ το κομμάτι Carousel.

Το Human Nature κυκλοφόρησε στις 3 Ιουλίου 1983, ως το πέμπτο single του άλμπουμ. Παρόλο που δεν κυκλοφόρησε στο Ηνωμένο Βασίλειο, το κομμάτι είχε επιτυχία στις ΗΠΑ. Έφθασε στη 2η θέση του Billboards Hot Adult Contemporary Chart και στην 7η θέση του Hot 100, και έγινε το πέμπτο Top 10 hit από το Thriller. Στη Νέα Ζηλανδία, έφθασε στην 11η θέση. Η μπαλάντα έλαβε πολλές θετικές απόψεις από τους μουσικούς κριτικούς. Το Human Nature είχε επανεκτελεστεί από πολλούς καλλιτέχνες, όπως Στίβι Γουόντερ, Τζων Μάγιερ, Μιλς Ντάβις, SWV, Nas, Τζέισον Νέβινς, Κρις Μπράουν, Aaliyah, Αλίσια Κέις, Μπίλλι Κράβφορντ και Boyz II Men.

 Προϊστορία 

Το Human Nature γράφτηκε από τον Στηβ Πορκάρο, του συγκροτήματος Toto, και από τον Τζων Μπέττις, για το άλμπουμ του Μάικλ Τζάκσον, Thriller. Αρχικά, ο Πορκάρο ηχογράφησε ένα demo του κομματιού σε μια κασέτα. Άλλο μέλος του συγκροτήματος Toto, ο Ντέιβιντ Πάιχ, έδωσε το demo, μαζί με δύο τραγούδια που έγραψε ο ίδιος, στον παραγωγό Κουίνσι Τζόουνς, ελπίζοντας ότι θα συμπεριληφθούν στο Thriller. Στον Τζόουνς δεν άρεσαν τα τραγούδια του Πάιχ, αλλά απόλαυσε το demo του Human Nature. Ο Τζόουνς εξήγησε, «Ξαφνικά, στο τέλος, υπήρχε ησυχία, υπήρχε: why, why, dah dah da-dum dah dah, why, why. Απλά ένας εικονικός στίχος και πολύ σκελετικό πράγμα - ανατριχιάζω όταν μιλώ για αυτό. Τότε είπα Σε αυτό θέλουμε να πάμε, επειδή έχει μια υπέροχη γεύση». Ο Μπέττις, ο οποίος έγραψε τους στίχους για hits των The Carpenters και των The Pointer Sisters, μαζί με άλλους, ανέλαβε να προσθέσει στίχους στο κομμάτι. Ο Μπέττις τελείωσε με το κομμάτι σε 2 μέρες. Ο παραγωγός πρότεινε να συμπεριληφθεί το κομμάτι στο άλμπουμ του Τζάκσον, και ο Πορκάρο και ο Μπέττις συμφώνησαν. Το Human Nature ήταν το τελευταίο κομμάτι που διαλέχτηκε για το Thriller, αφήνοντας έξω το Carousel.

 Κυκλοφορία και υποδοχή 

{{quote box|width=29%|align=left|quote=Ένα πρότυπο για το new jack swing και τις χιπ-χοπ soul μπαλάντες, το Human Nature είναι συγκριτικά πιο ήσυχο και οικείο από ότι τα άλλα κομμάτια του Thriller. If this town is just an apple, let me take a bite, τραγουδά ο Τζάκσον με επικαλυπτόμενο συνθεσάιζερ και τη διυλίζουσα γραμμή μπάσου. Αν και γράφτηκε από τους Τζων Μπέττις και Στηβ Πορκάρο, οι στίχοι κάνουν τον Τζάκσον να θέλει να ελευθερωθεί από τον πύργο της διασημότητας και να είναι με τους νέους σε μια πόλη που κλείνει το άγρυπνο μάτι της|source=Σερένα Κιμ, South Coast Today.}}

Το Human Nature κυκλοφόρησε στις 3 Ιουλίου 1983, ως το πέμπτο single από το Thriller. Παρόλο που δεν κυκλοφόρησε στο Ηνωμένο Βασίλειο, είχε μέτρια επιτυχία στις ΗΠΑ. Φθάνοντας στη 2η θέση του Billboards Hot Adult Contemporary Chart και στη 7η θέση του Hot 100, το τραγούδι έγινε το πέμπτο Top 10 hit από το Thriller. Το Human Nature έφθασε στην 27η θέση του R&B Singles Chart. Στην Ολλανδία, έφθασε στην 11η θέση.

Ο Τζων Ρόκβελλ, της The New York Times, δηλωσε ότι το Human Nature ήταν μια «στοιχειωμένη, επωάζουσα μπαλάντα» με «ακαταμάχητο» ρεφρέν. Το Allmusic σημείωσε ότι το «ήπιο και όμορφο» Human Nature συνυπάρχει άνετα με το «σκληρό, τρομαχτικό» Beat It. Αργότερα θα προσθέσουν ότι το κομμάτι ήταν «μαλακά ροκ». Εξετάζοντας το Thriller, το περιοδικό Slant εξέφρασε την αγάπη του για το κομμάτι, δηλώνοντας ότι ήταν «ίσως η καλύτερη μουσική σύνθεση στο άλμπουμ και σίγουρα μια από τις μοναδικές A/C μπαλάντας που αξίζει να θυμόμαστε». Το περιοδικό πρόσθεσε ότι οι «κολακευτικές αρμονίες» του κομματιού είναι ισχυρές. Το Stylus επίσης επαίνεσε το κομμάτι, περιγράφοντας το ως «την ομαλότερη μπαλάντα». Πρόσθεσαν ότι το κομμάτι «κάνει λίγα για να ενσωματώσει το μήνυμα του κομματιού» και έχει ως αποτέλεσμα τα «γιαλιστερά φωνητικά» του Τζάκσον σε «θολά συνθεσάιζερ και ντραμς».

Ο Μπιλ Λαμπ, του About.com, κοίταξε πίσω στο κομμάτι 25 χρόνια μετά την κυκλοφορία του. Ένιωσε ότι το κομμάτι «ορίζει ένα προσχέδιο για το τι θα γίνει γνωστή ως εφηβική R&B». Η Κελέφα Σάννεχ, του Blender περιέγραψε τη «μαλακή μπαλάντα» ως «μεταξωτά επιτυχημένη». Σε ένα άρθρο του IGN, το 2008, ο Τόντ Γίλχριστ εξήγησε ότι τα στοιχεία του Human Nature δούλεψαν καλύτερα σήμερα σε σύγκριση με άλλες εποχές. Πρόσθεσε ότι αυτό μπορεί να οφείλεται στο γεγονός ότι η σύγχρονη R&B είναι «χάλια». Ο Τομ Έβινγκ, δημοσιογράφος της Pitchfork Media, περιέγραψε το κομμάτι ως  «τρυφερό», με το MTV να προσθέτει ότι ήταν «εναέρια μπαλάντα». Το Rolling Stone ισχυρίστηκε ότι το «πιο όμοφρα εύθραυστο» Human Nature ήταν τόσο ανοιχτό και γενναίο που κάνει το She's Out of My Life να μοιάζει ψευδές. Η Los Angeles Times κατέληξε στο συμπέρασμα ότι ήταν η παράδοση του Τζάκσον που απογείωσε τη μπαλάντα.

 Τσαρτ 

 Κατάλογος κομματιών 

 45 RPM:

 Human Nature - 3:47 – Εσφαλλμένως αναφέρεται ως 4:06
 Baby be Mine - 4:20

 Επίσημα remixes 

 Album Version - 4:06
 7" Remix - 3:47
 Alternate Version - 3:49 - Αυτή η εκδοχή είναι διαθέσιμη μόνο στο 3" mini CD για το  Thriller (1987), και έχει λίγη διαφορά όσον αφορά τα όργανα
 Edit - 3:46 – Αυτή η επεξεργασία (edit) από το  Essential Collection είναι μια προσπάθεια να ξαναδημιουργήσει την αρχική 7" εκδοχή, ωστόσο, δεν ταιριάζει στην ενορχήστρωση
 Instrumental (Δεν κυκλοφόρησε)

 Επανεκτελέσεις 

Το Human Nature επανεκτελέστηκε αρκετές φορές μετά την κυκλοφορία του:

Το τραγούδι είχε επανεκτελεθεί για πρώτη φορά από τον Τζωρτζ Χόβαρντ για το άλμπουμ Steppin' Out.
Ο Μάιλς Ντάβις συμπεριλαμβάνει μια δική του εκδοχή για το άλμπουμ You're Under Arrest, το 1985. Το Rolling Stone περιέγραψε την ενωσμάτωση του κομματιού στο άλμπουμ ως «δοξαστική πλήρωση». Η Seattle Post-Intelligencer διαφώνησε, δηλώνοντας ότι το κομμάτι ήταν «ιδιαίτερα καλό».
Το 1993, το Human Nature επανεκτελέστηκε από το συγκρότημα SWV. Ονόματι Right Here/Human Nature, το τραγούδι ήταν remix του κομματιού Right Here. Το τραγούδι αργότερα συμπεριλήφθηκε στο σάουντρακ άλμπουμ Free Willy, μαζί με το Will You Be There.
Το 1998, το Human Nature επανεκτελέστηκε από την Aaliyah για την ποπ/R&B εκδοχή του κομματιού, ονόματι Journey to the Past, για το σάουντρακ της ταινίας Anastasia.
Το remix των SWV επανεκτέλεστηκε από τον Τούπακ Σακούρ για το Thug Nature, από το άλμπουμ Too Gangsta for Radio.
Το Human Nature επανεκτελέστηκε για το It Ain't Hard to Tell από τον Nas. Συμπεριλήφθηκε στο άλμπουμ Illmatic.
Ο Τζέισον Νέβινς εκτέλεσε το κομμάτι στο I'm in Heaven, με φωνητικά από τον Χόλλι Τζέιμς.
Οι BLACKstreet επανεκτέλεσαν το κομμάτι. Το κομμάτι, ονόματι Why, Why εμφανίζεται στο άλμπουμ Level II.
Οι Youngblood Brass Band εκτέλεσαν μια τζαζ εκδοχή του κομματιού ονόματι Human Nature Pt. 2 για το άλμπουμ Center:Level:Roar.
Το 2003, ο πιανίστας Ντέιβιντ Μπενουάτ εκτέλεσε το κομμάτι για το άλμπουμ Heroes.
Το 2004, οι Boyz II Men εκτέλεσαν μια λατινική εκδοχή του κομματιού για το άλμπουμ Throwback, Vol. 1.
Η τραγουδίστρια Κίλα εκτέλεσε το κομμάτι για το άλμπουμ Not Your Ordinary Girl.
Η Κλαβδέττ Ορτίζ εκτέλεσε background φωνητικά στο κομμάτι.
Ο Ντέιβιντ Μέντ επίσης εκτέλεσε μια εκδοχή για το Human Nature για το άλμπουμ Indiana, με τον Μπάττερφλαϊ Μπάτσερ.
Το 2006, ο καλλιτέχνης της R&B και της ποπ, Ne-Yo, χρησιμοποιήσει στοιχεία του Human Nature για την εκδοχή remix του So Sick, με τον ράπερ LL Cool J. Το remix κυκλοφόρησε αργότερα στο άλμπουμ του LL Cool J, Todd Smith.
Ο Τζων Μάγιερ εκτέλεσε μια ενόργανη εκδοχή του τραγουδιού στη κηδεία του Μάικλ Τζάκσον, στις 7 Ιουλίου 2009.
Μετά τον θάνατο του Τζάκσον, ο Yung Berg και ο Lil Wayne χρησιμοποιήσαν στοιχεία του Human Nature για το κομμάτι We Miss You.
Ο πιανίστας της τζαζ Βιζάι Ίγιερ εκτέλεσε μια εκδοχή πιάνου για το άλμπουμ Solo.
Η Χέθερ Πις εκτέλεσε το κομμάτι για το ακουστικό άλμπουμ This Is Me.
Το 2010, η Βραζιλιάνα Ιβέτ Σανγκάλο εκτέλεσε το κομμάτι για το DVD Multishow ao Vivo: Ivete Sangalo no Madison Square Garden.
Το 2011, ο Κρίς Μπράουν επανεκτέλεσε την εκδοχή του Μάικλ Τζάκσον και το remix των SWV  για το single She Ain't You από το άλμπουμ F.A.M.E..
Στην περιοδεία τους, το 2011, το συγκρότημα Toto εκτέλεσαν το κομμάτι προς τιμή του Μάικλ Τζάκσον και του Μάικ Πορκάρο. Ο Τζόζεφ Γουίλιαμ ήταν ο κύριος τραγουδιστής.
Για την επαγωγή του Τζων Μπέττις στο Songwriter's Hall of Fame, το 2011, ο Skylar Grey εκτέλεσε το κομμάτι με ντούλτσινερ.

 Προσωπικό 

 Γραμμένο από τους Στηβ Πορκάρο και Τζων Μπέττις
 Παραγωγή από τον Κουίνσι Τζόουνς
 Ντέιβιντ Πάιχ: Συνθεσάιζερ
 Στηβ Πορκάρο: Συνθεσάιζερ, προγραμματισμός συνθεσάιζερ
 Στηβ Λουκάθερ: Κιθάρα 
 Τζεφ Πορκάρο: Ντραμς
 Παυλίνο Ντα Κόστα: Κρουστά
 Μάικλ Μπόντικερ: Emulator
 Διευθέτηση από τους Ντέιβιντ Πάιχ, Στηβ Πορκάρο και Στηβ Λουκάθερ

 Παραπομπές 

 Βιβλιογραφία 
George, Nelson (2004). Michael Jackson: The Ultimate Collection'' booklet. Sony BMG.

Τραγούδια του Μάικλ Τζάκσον
Τραγούδια του 1982
Singles του 1983
Singles της Epic Records